
Είναι σύγχρονης τεχνολογίας και κατάλληλο για χρήση σε χειρουργείο.
Διαθέτει έγχρωμη TFT/LCD οθόνη, μεγέθους 12,1 ιντσών, με απεικόνιση έξι (6) κυματομορφών ταυτόχρονα με τις αντίστοιχες ψηφιακές τιμές των παρακολουθούμενων παραμέτρων.
Τροφοδοτείται από ρεύμα δικτύου πόλεως και έχει δυνατότητα μελλοντικής αναβάθμισης με  ενσωματωμένη επαναφορτιζόμενη μπαταρία  ιόντων λιθίου που εξασφαλίζει αυτονομία έως 4,5 ωρών. 
Διαθέτει μνήμη (trends charts) 72 ωρών.
Διαθέτει αξιόπιστο σύστημα συναγερμών, με ρυθμιζόμενα ανώτερα και κατώτερα όρια και διαθέτει οπτική ένδειξη η οποία τίθεται σε λειτουργία σε περίπτωση συναγερμού.

Προσφέρεται εφοδιασμένο με τον ενισχυτή βυσματούμενου τύπου (module) Ε-PSMP του κατασκευαστικού οίκου GE HEALTΗCARE: 
Παρέχει ταυτόχρονη μέτρηση και παρακολούθηση των κάτωθι παραμέτρων:
· Ηλεκτροκαρδιογράφημα (ECG)  και αναπνοή (RR) 
· Δυο (2) αιματηρές πιέσεις (IBP) (P1, P2)
· Αναίμακτη αρτηριακή πίεση (NIBP)
· Δύο θερμοκρασίες (Τ1, Τ2)
· Παλμική Οξυμετρία (SpO2)

Συνοδεύεται με όλα τα παρακάτω για την πλήρη λειτουργία του:
· 3-πολικό ή 5-πολικό καλώδιο ΗΚΓφήματος πολλαπλών χρήσεων της επιλογής σας 
· Αισθητήρα παλμικής οξυμετρίας δακτύλου ενηλίκων πολλαπλών χρήσεων και καλώδιο προέκτασης/διασύνδεσης
· Σωλήνα μέτρησης αναίμακτης πίεσης και τρεις περιχειρίδες διαφόρων μεγεθών της επιλογής σας
· Καλώδιο διαχωρισμού για λήψη δύο (2) αιματηρών πιέσεων
· Δύο αισθητήρες θερμοκρασίας πολλαπλών χρήσεων (οισοφάγου/ορθού και σώματος) και καλώδιο διαχωρισμού για λήψη δύο (2) θερμοκρασιών

Παρέχει πλήρη ανάλυση αερίων και πιο συγκεκριμένα ταυτόχρονη μέτρηση και παρακολούθηση των κάτωθι παραμέτρων:
· Εισπνεόμενο-εκπνεόμενο O2, Ν2Ο, CO2 και πτητικά αναισθητικά (με αυτόματη αναγνώριση πτητικού), διαφορά εισπνεόμενου-εκπνεόμενου O2 και ανίχνευση μίγματος πτητικών αναισθητικών.
· Απεικόνιση   κυματομορφής CO2, O2 και πτητικών αναισθητικών
· Απεικόνιση δείκτη απορρόφησης αναισθητικών αερίων (MAC) βάσει ηλικίας.
     Οι μετρήσεις των πτητικών αναισθητικών, του Ν2Ο και του CO2 πραγματοποιούνται με αισθητήρα υπέρυθρης ακτινοβολίας, του δε Ο2 μέσω παραμαγνητικού συστήματος μακράς διάρκειας για την αποφυγή αναλωσίμων αισθητήρων. 

